
Na osnovu člana 45 stav 1 tačka 9 Zakona o lokalnoj samoupravi („Sl. list RCG“, br. 42/03, 28/04, 75/05, 13/06 i „Sl. list Crne Gore“, br. 88/09, 03/10, 38/12 10/14, 57/14 i 3/16) i člana 44 stav 1 tačka 10 Statuta opštine Mojkovac („Sl. list Opštinski propisi, br. 31/10 i 26/12), Skupština opštine Mojkovac, na sjednici održanoj 26. decembra 2016. godine, donijela je
O D L U K U
O pokretanju postupka kupovine nepokretnosti na urbanistikoj 

parceli broj 274 
Član 1


Pokreće se postupak kupovine nepokretnosti - građevinskog zemljišta, površine 37m2, na urbanističkoj parceli broj 274, koja se nalazi u zoni zahvata Izmjene i dpune Detaljnog urbanističkog plana „Centar sa Gornjim Mojkovcem“ („Sl. list Crne Gore - Opštinski propisi“ broj 19/2013).  
Član 2


Kupovina nepokretnosti iz člana 1 ove odluke se vrši radi privođenja namjeni urbanističke parcele broj 274, a sve u skladu sa predviđenom namjenom iz Izmjena i dpuna Detaljnog urbanističkog plana „Centar sa Gornjim Mojkovcem“. 
Član 3


Kupovina predmetne nepokretnosti iz člana 1 ove odluke, izvršiće se u skladu sa Geodetskim elaboratom parcelacije po DUP-u „Centar sa Gornjim Mojkovcem“, UP 274 i UP 273a, koji je urađen od strane „Geoprojekt Perišić“ D.O.O. iz Podgorice, br. 43/14, od 6. februara 2014. godine, koji čini sastavni dio ove Odluke.

Građevinsko zemljište, koje je predmet ove odluke obuhvata katastarsku parcelu br. 256/1 površine 34m2 koja se koristi kao trotoar ispred objekta lamela „b“ i katastarsku parcelu br. 256/4 površine 3m2, koja služi kao prolaz između objekata lamele „a“ i lamele „b“, a obje su upisane u Listu nepokretnosti br. 491 KO Mojkovac kao svojina - ,,EXIT- COMERC“ MOJKOVAC. 
Član 4


Kupovina nepokretnosti će se izvršiti sa vlasnikom objekta lamele „b“ po ranije ustanovljenoj cijeni od 37,00€ po jednom metru kvadratnom, koja je određena u skladu sa Izvještajem komisije o procjeni tržišne vrijednosti građevinskog zemljišta UP br. 274 od 25. marta 2014. godine, koja je sastavni dio ove odluke.
Član 5

Ukupna površina katastarskih parcela iz člana 3 ove odluke je 37m2 i iste predstavljaju sastavni dio urbanističke parcele br. 274 upisane u Listu nepokretnosti br. 491 KO Mojkovac svojina - ,,EXIT- COMERC“ MOJKOVAC.
Član 6

Ovlašćuje se Predśednik Opštine da po uslovima iz ove odluke, a shodno članovima 3 i 4 zaključi Ugovor o kupoprodaji nepokretnosti, kojim će biti detaljnije regulisana sva prava i obaveze ugovornih strana.
Član 7


Lica iz člana 4 ove odluke stiču pravo upisa svojine na nepokretnosti iz ove Odluke kod Uprave za nekretnine - Područna jedinica Mojkovac, nakon izmirivanja ugovornih obaveza iz Odluke o pokretanju postupka prodaje nepokretnosti neposrednom pogodbom na urbanističkoj parceli br. 274 (  Sl.list  Crne Gore - Opštinski propisi, broj 25/2015 ).
Član 8


Ova odluka stupa na snagu osmog dana od dana objavljivanja u „Službenom listu Crne Gore - Opštinski propisi”.

